Z Á P I S N I C A

zo zasadnutia Redakčnej rady mestských novín Senčan zo dňa 21.4.2022

Začiatok zasadnutia redakčnej rady: 17:00

Koniec zasadnutia redakčnej rady: 18:10

**Prítomní:** Monika Macháčková, Rastislav Kysel, Ján Rohár, Gabriella Németh, Mária Rovenská, Csaba Farkas, Monika Škovránková, Helena Krajčovičová, Juraj Ilavský, Helena Nemcová, Jaroslav Skácel

Program: 1. Aktuálne číslo

 2. Rôzne

Predsedníčka redakčnej rady Monika Macháčková privítala účastníkov zasadnutia v sobášnej sieni MsÚ Senec.

Redaktor Csaba Vysztavel pristúpil k predstaveniu pripravovaného májového vydania Senčana.

Csaba Farkas navrhol vymeniť, prípadne vypustiť ilustračnú fotografiu k pozvánke na zasadnutie MsZ na titulnej strane.

Monika Macháčková poznamenala, že v titulnom článku o adaptačnom centre pre deti z Ukrajiny sa opakujú informácie. Navrhla skrátiť text tak, aby sa celý zmestil na titulnú stranu.

Členovia redakčnej rady pozitívne hodnotili zavedenie rubriky „Otázky a odpovede na témy, o ktorých sa v meste hovorí, pričom Monika Macháčková navrhla skrátiť názov na „Čo sa v meste hovorí“. Členovia redakčnej rady sa vyjadrili, že je žiaduce, aby odpovede na otázky boli personalizované, aby bolo zrejmé, kto na otázky odpovedá. Predsedníčka RR sa stretne s primátorom, aby zabezpečila funkčnosť rubriky a súčinnosť s pracovníkmi MSÚ.

Csaba Farkas oznámil, že predloží 18 tém, ktoré by mohli byť spracované v ďalších vydaniach v rubrike Čo sa v meste hovorí.

Juraj Ilavský navrhol, aby bolo oznámenie o konaní prijímacích skúšok do súkromnej ZUŠ vedľa článku o vernisáži výstavy jej žiakov.

Monika Macháčková navrhla vymeniť ilustračnú fotografiu k článku Šalianky Maťko Jozefa Cígera Hronského a požiadala o zverejnenie krátkej informácie o blížiacom sa hraničnom termíne zaslania diel do literárnej súťaže Senecké pero.

Juraj Ilavský ponúkol, že spracuje článok o nedostatku miest pre záujemcov o štúdium na Gymnáziu Antona Bernoláka v Senci, čo núti deviatakov, aby sa hlásili do bratislavských gymnázií.

Zápis zo zasadnutia RR zo dňa 21.4.2022 vyhotovil Csaba Vysztavel – redaktor mestských novín Senčan.

V Senci 25.4.2022

 ...........................................................

 Csaba Vysztavel, redaktor

Za správnosť: ...............................................................

 Monika Macháčková, predsedníčka RR